Ügyiratszám: HSZ/1786-1/2022**.**

Látta:

**----------------------------**

Bárdos Ilona

 *gazdasági irodavezető*

**JEGYZŐKÖNYV**

**Hajdúszoboszló Város Önkormányzatának**

*Pénzügyi és Gazdasági Bizottsága 2022. január 26-án 1400 órakor kezdődő nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai Vajna Ferenc terem.

**Jelen vannak** a csatolt jelenléti ív szerinti bizottsági tagok: Harsányi István elnök, dr. Sóvágó László, Mester József, Nagy Attila, Tóth Márta

**A Polgármesteri Hivatal részéről jelen vannak:** Bárdos Ilona gazdasági irodavezető, Dede Erika egészségügyi, szociális irodavezető, Szilágyiné Pál Gyöngyi városfejlesztési irodavezető, Szabóné Szabó Mária vagyongazdálkodási ügyintéző, Matyasovszki Dávid gazdasági munkatárs, Lőrincz László szakértő

**Jelen vannak továbbá:** Czeglédi Gyula polgármester, dr. Kovács Gergely alpolgármester, Majoros Petronella alpolgármester

**Jegyzőkönyvvezető:** Balla Lászlóné

Harsányi István: Köszöntöm a megjelenteket. Az aláírt jelenléti ív alapján megállapítom, hogy a bizottság 5 fővel határozatképes. A meghívóban kiküldött napirendi javaslatban feltüntetett *közterületi parkolóhelyek kialakításával kapcsolatos kérelemről* előterjesztést nem kell tárgyalnia bizottságunknak, csak a Városfejlesztési és Műszaki Bizottságnak, ezért javaslom az előterjesztés levételét napirendről.

Van-e más javaslat? – amennyiben nincs, kérem, szavazzunk. Aki egyetért azzal, hogy *a közterületi parkolóhelyek kialakításával kapcsolatos kérelemről* előterjesztés napirendről történő levételéről, kérem jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) támogatta a közterületi parkolóhelyek kialakításával kapcsolatos kérelemről előterjesztés levételét a napirendről.

Aki egyetért a módosított napirendi javaslattal, kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) ellenszavazat és tartózkodás nélkül elfogadta a módosított napirendet (a döntéshozatalban 5 fő vett részt).

**1/2022. (I. 26.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadta a napirendi javaslatot.**

**Napirend:**

1. Javaslat a 2021. évi költségvetési rendelet módosítására. (képviselő-testületi ülés 04. napirend)

Előadó: gazdasági irodavezető

1. Előterjesztés árverésen értékesítendő ingatlanokról. (képviselő-testületi ülés 05. napirend)

Előadó: gazdasági irodavezető

1. Előterjesztés a TOP PLUSZ uniós pályázati felhívásokra előkészítés alatt álló és benyújtott projektekről. (képviselő-testületi ülés 14. napirend)

Előadó: városfejlesztési irodavezető

1. Előterjesztés „Önkormányzati feladatellátást szolgáló fejlesztések” pályázati lehetőségről. (képviselő-testületi ülés 15. napirend)

Előadó: városfejlesztési irodavezető

1. Előterjesztés a gasztro tér hasznosítása kapcsán. (képviselő-testületi ülés 16. napirend)

Előadó: városfejlesztési irodavezető

1. Tájékoztatás az intézményekben (HKSZK, Bölcsőde) történt külső ellenőrzések eredményéről. (képviselő-testületi ülés 20. napirend)

Előadó: egészségügyi-szociális irodavezető

Tájékoztatók, bejelentések

**1. napirend**

***Javaslat a 2021. évi költségvetési rendelet módosítására. (képviselő-testületi ülés 04. napirend)***

Harsányi István: van-e kiegészítés?

Bárdos Ilona: ez még az utolsó negyedév módosítása a tavalyi évre vonatkozóan. Beletettük azokat, amit a testület elfogadott, a többletbevételeket, az államtól kapott többletbevételeket, talán most már a 2021. évi költségvetésünk számai jók lesznek a zárszámadáshoz.

Harsányi István: van-e kérdés? – vélemény?- amennyiben nincs kérem szavazzunk. Aki az előterjesztést támogatja, kérem jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**2/2022. (I. 26.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a 2021. évi költségvetési rendelet módosítására javaslatot és rendelettervezetet és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Rendelettervezet!**

**Hajdúszoboszló Város Önkormányzata Képviselő-testületének**

**…./2022. (…..) önkormányzati rendelete**

**Hajdúszoboszló Város 2021. évi költségvetéséről szóló 3/2021.(I.28) önkormányzati rendelet módosításáról**

**Hajdúszoboszló Város Önkormányzatának Képviselő-testülete az önkormányzat 2021. évi költségvetéséről, módosításának és végrehajtásának rendjéről az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva az államháztartásról szóló 2011. évi CXCV. törvény, az államháztartásról szóló törvény végrehajtásáról a 368/2011. (XII.31.) Kormányrendelet, továbbá a Magyarország helyi önkormányzatairól szóló 2011. évi CLXXXIX. törvény, Magyarország 2021. évi központi költségvetéséről szóló 2020. évi CX. törvény, a jogalkotásról szóló 2010. évi CXXX. törvény, a nemzeti köznevelésről szóló 2011. évi CXC. törvény, valamint Magyarország gazdasági stabilitásáról szóló 2011. évi CXCIV. törvény előírásai és felhatalmazása alapján, az önkormányzat szervezeti és működési szabályzatáról szóló 18/2019. (XI.07.) önkormányzati rendelet (a továbbiakban: rendelet) 17. § (3) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottsága egyetértésével a következőket rendeli el:**

**I. FEJEZET**

**A rendelet hatálya**

**1. §**

**A 2021. évi költségvetési rendelet (továbbiakban: Ör.) 2. § (1) bekezdése az alábbira változik:**

**(1) „A képviselő-testület a 2021. évi költségvetés főösszegét 9.521.363 E Ft-ban, a bevételek és kiadások egyenlegét**

 **5.254.221 E Ft működési célú bevétellel,**

 **5.416.020 E Ft működési célú kiadással és**

 **- 161.799 E Ft működési egyenleggel, valamint**

 **2.886.244 E Ft felhalmozási célú bevétellel,**

 **4.105.343 E Ft felhalmozási célú kiadással és**

 **- 1.219.099 E Ft felhalmozási egyenleggel,**

**fogadja el.”**

**(2) Az eredmény - 1.380.898 E Ft, melynek forrása a 2020. évi pénzmaradvány.**

**2.§**

**E rendelet kihirdetése napján lép hatályba, de rendelkezéseit 2021. január 1-től a 2021. évi költségvetés végrehajtásáig kell alkalmazni.**

**Czeglédi Gyula sk. Dr. Korpos Szabolcs sk.**

 **polgármester jegyző**

Határidő: 2022. január 27.

Felelős: bizottsági elnök

1. **napirend**

***Előterjesztés árverésen értékesítendő ingatlanokról. (képviselő-testületi ülés 05. napirend)***

Harsányi István: van-e kiegészítés?

Úgy gondolom, hogy a Luther utcai ingatlant ki kellene emelni az értékesítendő ingatlanok listájából. A terület egyik fele az önkormányzaté, a másik fele a városgazdáé, még vannak rajta garázsok is. A terület beépítettsége igen rossz, a HÉSZ-ben meghatározott 5,5 m magasság nem megfelelő, szeretnénk, ha ezt a rendezési tervben módosítanák 6,5 méterre. Ezt a tegnapi városfejlesztési bizottsági ülésen kezdeményeztük, és a bizottság el is fogadta. Javaslom, hogy vegyük le a Luther u. 47. szám alatti ingatlant az árverésen értékesítendő ingatlanok listájáról és gondolkodjunk azon, hogyan lehetne hasznosítani ezt a területet. Túl jó helyen van ahhoz, hogy értékesítsük, esetleg csak társasházak épüljenek ezen a területen, a földszinten akár üzletek, szolgáltató egységek is épülhetnek, ki lehet alakítani ilyen egységeket, hisz közel van a városközponthoz.

Bárdos Ilona: most készítjük a 2022. évi költségvetést és ez az összeg jelenleg a bevételek között szerepel, ha ezt kivesszük hiányozni fog a kiadási oldalról.

Majoros Petronella: a rendezési tervet a kedvezőbb beépítési lehetőség szerint fogjuk módosíttatni, ami azt feltételezheti, hogy az ingatlan értéke is megnőhet ezáltal. Az elhangzott javaslat nem arról szól, hogy ne adjuk el később sem az ingatlant, hanem, hogy most ne adjuk el. Arra kell törekednünk, hogy a terület átminősítése megtörténjen, és így nagyobb lesz az értéke. Az év második felében – ilyen feltételek mellett – sor kerülhet az értékesítésre.

Mester József: mindenképp javaslom, hogy vegyük ki a költségvetésből ezt az ingatlant, ne arra számoljunk, hogy esetleg a második félévben értékesítésre lesz bocsátva. A többi ingatlan értékesítésből akár magasabb bevétel is keletkezhet, tehát valahogy kompenzálva lesz a bevétel egy része. Bízom benne, hogy nem ez a huszonpár millió forint fogja felborítani a 2022. évi költségvetését a városnak. Támogatom, hogy az ingatlant vegyük ki az értékesítési listáról, módosítjuk a rendeletet, és majd visszatérünk erre, hogy értékesítve legyen, vagy önkormányzati beruházás történjen rajta.

Dr. Kovács Gergely: ha ez az összeg tervezett bevétel, akkor felhalmozási bevételről beszélünk, amit működési költségre egyébként sem tudnánk felhasználni, csak felhalmozási kiadásokra. Ha igen, akkor nagy a baj, akkor tényleg át kell gondolni a költségvetést, mivel akkor hiánya van az önkormányzatnak. Remélem, hogy nem ez a 25 millió forint fog hiányozni, és azt gondolom, hogy vizsgáljuk meg a saját beruházás lehetőségét, és vegyük ki az ingatlant az értékesítési listáról.

Dr. Sóvágó László: meg lehet valósítani az elhangzott elképzeléseket, ki lehet venni az ingatlant a költségvetésből, de akkor csökkenteni kell a kiadási oldalt is. A költségvetés benyújtásakor, annak számszakilag is egyeznie kell.

Harsányi István: van-e további kérdés? vélemény? - amennyiben nincs kérem szavazzunk. Aki az elhangzott javaslat alapján támogatja, hogy a Luther u. 47. sz. alatti lakóház, udvar (1/2 tulajdoni hányada) kikerüljön az árverésen értékesítendő ingatlanok listájáról, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) 0 nem, 1 tartózkodás (Dr. Sóvágó László) szavazattal támogatta, hogy a Luther u. 47. sz. alatti lakóház, udvar (1/2 tulajdoni hányada) kikerüljön az árverésen értékesítendő ingatlanok listájáról.

Aki a Luther utcai ingatlan kivételével a többi, előterjesztésben jelölt ingatlan értékesítését támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) 0 nem, 1 tartózkodás (Dr. Sóvágó László) szavazattal elfogadta a módosított javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**3/2022. (I. 26.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja Hajdúszoboszló Város Önkormányzata Képviselő-testületének, adja hozzájárulását az alábbi ingatlanok árverésen történő értékesítéséhez:**

|  |  |  |  |  |
| --- | --- | --- | --- | --- |
| **Sorsz.** | **Ingatlan** **helyrajzi száma** | **Ingatlan címe, megnevezése** | **Ingatlan területe (m2)** | **Ingatlan bruttó induló ára (Ft)** |
|  **1.** | **5821/1/A/76** | **Hősök tere 6/D 2/6.****társasházi lakás** | **lakás: 82**  | **18.370.000** |
| **2.** | **2288** | **Kálvin tér 5.****lakóház, udvar,** | **telek:635****épület: 150** | **22.580.000** |
| **3.** | **6219** | **Bajcsy-Zs. utca 20.****lakóház, udvar,** **gazdasági épület** | **telek:703****épület:82** | **17.450.000** |
| **4.** | **7446** | **Rákóczi u. 177. lakóház, udvar, gazdasági épület, kereskedelmi és vendéglátó egység** | **telek: 1061****épület: 167** | **27.100.000** |
| **5.** | **6973/53** | **Galgócz sor** **beépítetlen terület** | **telek:17489** | **75.740.000** |

A feltüntetett induló ár az ÁFA-t tartalmazza.

**Az ingatlanok értékesítésére Hajdúszoboszló város nemzeti vagyonáról szóló 10/2013. (IV.18.) önkormányzati rendelet előírásai alapján kerül sor.**

Határidő: 2022. január 27.

Felelős: bizottsági elnök

1. **napirend**

***Előterjesztés a TOP PLUSZ uniós pályázati felhívásokra előkészítés alatt álló és benyújtott projektekről. (képviselő-testületi ülés 14. napirend)***

Harsányi István: van-e kiegészítés? nincs. Kérdés? vélemény?- amennyiben nincs, kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**4/2022. (I. 26.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének az előterjesztés szerinti pályázati felhívásokra történt támogatási kérelmek benyújtását:**

**I. ÉLHETŐ TELEPÜLÉSEK (TOP PLUSZ 1.2.1-21)**

**1.1. „Hóvirág utca infrastrukturális fejlesztése és okos megoldások Hajdúszoboszlón” című projekt, 499.999.932 Ft támogatási igénnyel;**

**1.2. „Gázláng pálya zöld infrastrukturális fejlesztése Hajdúszoboszlón” című projekt, 499.802.513 Ft támogatási igénnyel;**

**1.3. „Szilfákalja és Bányász utca közötti park rekonstrukciója Hajdúszoboszlón” című projekt, 53.735.400 Ft támogatási igénnyel.**

**II. GYERMEKNEVELÉST TÁMOGATÓ HUMÁN INFRASTRUKTÚRA FEJLESZTÉSE (TOP PLUSZ 3.3.1-21)**

**2.1. „A hajdúszoboszlói Lurkó Óvoda korszerűsítése” című projekt 300.000.000,-Ft támogatási igénnyel.**

**III. ÖNKORMÁNYZATI ÉPÜLETEK ENERGETIKAI KORSZERŰSÍTÉSE (TOP PLUSZ 2.1.1-21)**

**3.1. „Energetikai korszerűsítés Hajdúszoboszlón” című projekt, 309.000.000 Ft támogatási igénnyel.**

Határidő: 2022. január 27.

Felelős: bizottsági elnök

**5/2022. (I. 26.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének az alábbi pályázati felhívásra, az alábbi műszaki tartalommal 500 M Ft támogatási igénnyel pályázat benyújtását:**

**BELTERÜLETI UTAK FEJLESZTÉSE (TOP PLUSZ 1.2.3-21)**

**1/ Nyugati sor útfelújítás**

**2/ Szilfákalja 19-31. sz. valamint 31-43. sz. út és parkoló felújítás**

**3/ Kígyó utca útfelújítása, csapadékvíz elvezetés, ivóvízvezeték rekonstrukció**

**A pályázat benyújtásához szükséges PET elkészítéséhez szükséges pénzügyi fedezetet – 7,5 M Ft – a 2022. évi városi költségvetésben biztosítja.**

Határidő: 2022. január 27.

Felelős: bizottsági elnök

1. **napirend**

***Előterjesztés „Önkormányzati feladatellátást szolgáló fejlesztések” pályázati lehetőségről. (képviselő-testületi ülés 15. napirend)***

Harsányi István: van-e kiegészítés? nincs. Kérdés? vélemény?- amennyiben nincs, kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**6/2022. (I. 26.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az „Önkormányzati feladatellátást szolgáló fejlesztések” pályázati lehetőségről előterjesztést és határozati javaslatot és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**1/ Hajdúszoboszló Város Önkormányzatának Képviselő-testülete támogatja pályázat benyújtását a helyi önkormányzatokért felelős miniszter és az államháztartásért felelős miniszter egyetértésével meghirdetett, Magyarország 2022. évi költségvetéséről szóló 2021. évi XC. törvény 3. sz. melléklet szerinti „Önkormányzati feladatellátást szolgáló fejlesztések támogatására” elnevezésű felhívás keretein belül a Mező u. felújítására vonatkozóan 78.649.865 Ft összes elszámolható költséggel, 40.000.000 Ft összegű támogatás mellett, 38.649.865 Ft saját forrás biztosításával.**

**Mező u. felújítását érintő helyrajzi számok:**

**Belterület 7640/2 hrsz – 4200 Hajdúszoboszló, Mező utca**

**Nyugati sor felújítását érintő helyrajzi számok:**

**Belterület 7640/20 hrsz – 4200 Hajdúszoboszló, Nyugati sor**

**Belterület 7757 hrsz – 4200 Hajdúszoboszló, Nyugati sor**

**A Képviselő-testület a pályázat megvalósításához szükséges saját forrás fedezetét a 2022. évi városi költségvetésben tervezi.**

**2/ Hajdúszoboszló Város Önkormányzatának Képviselő-testülete a Mező utca felújításával kapcsolatban az engedélyezés és közbeszerzés költségére 1.100.000 Ft keretösszeget biztosít a 2022. évi városi költségvetésben.**

Határidő: 2022. január 27.

Felelős: bizottsági elnök

1. **napirend**

***Előterjesztés a gasztro tér hasznosítása kapcsán. (képviselő-testületi ülés 16. napirend)***

Harsányi István: van-e kiegészítés?

Szilágyiné Pál Gyöngyi: az előterjesztést több szakbizottság tárgyalta és azt támogatták, hogy a pályázati felhívást tovább egyszerűsíteni szükséges. A turisztikai bizottsági ülésen olyan javaslat fogalmazódott meg, hogy a lehető legegyszerűbb pályázati felhívást tegyük közzé. Az idő rövidsége miatt átmeneti, ideigenes megoldásban gondolkodunk, mivel ez a tér később hasznos lehet városi fejlesztési területként is. Át kell dolgoznunk a felhívást, amit a következő testületi ülésre tudunk elkészíteni, vagy a holnapi testületi ülésre megpróbáljuk összefoglalni az egyszerűsítési javaslatainkat. Azt gondolom, a műszaki paraméterektől nagyon nem kellene eltérni. Az ajánlattevő mindenképp mutassa be, mit szeretne a téren üzemeltetni. Az értékelési szempontoknál továbbra is meghatározó legyen a bérleti díj, a műszaki terv/látványterv bemutatása, városképi illeszkedés és a biztosított szolgáltatás színvonala. A bérleti idő 1 maximum 2 évre módosul.

Harsányi István: mindennel egyetértek, amit főmérnök asszony elmondott, hisz már nagyon kevés az idő arra, hogy egy komolyabb tartammal tegyenek ajánlatot a szezon kezdetére, ezen a nyáron egy egyszerűbb megoldásban kell gondolkodnunk a tér működtetését, kihasználását illetően. Ha a pályázati források engedik, akkor egy komolyabb, jó színvonalú kialakítása legyen a térnek, olyan színvonalú kiszolgáló egységekkel, amit Szoboszló megérdemel. Azt gondolom támogassuk előterjesztő módosító javaslatát, és holnap meglátjuk milyen anyagot kap a képviselő-testület, és még akkor is dönthetünk arról, hogy levesszük napirendről, vagy tudunk benne határozatot hozni.

Dr. Sóvágó László: lassan ott tartunk, amit Mester képviselő úr mondott az előző ülésen, hogy várjuk meg, milyen pályázatok érkeznek. Másfél – két év alatt valami szépet biztos nem fognak csinálni, vagy ha igen, az olyan is lesz. Azt is figyelembe kell venni, hogy a beruházásnak meg kell térülni.

Mester József: az elképzelésünk az volt, hogy az önkormányzat fog oda építeni egyszer valami szépet, amit vagy üzemeltet, vagy bérbe adja. Ennek lehetősége a pandémia miatt kialakult pénzügyi helyzetre tekintettel nem valósult meg, ekkor jött az a javaslat, hogy vállalkozók bevonásával ugyanezt elérni, ez sem sikerült. Marad az, hogy valamikor, ha lesz egy olyan pályázat a fürdő, vagy az önkormányzat végez ott színvonalas beruházást a tér kialakítására. Addig lesz ez az átmeneti időszak, amit ideiglenesen meg kell oldani, akár street food vendéglátással, nem is a bevétel miatt, hanem elsősorban a turisták szórakoztatására. Az sem kizárt, hogy egy nagyobb vállalkozó komoly beruházási szándékkal pályázik, de az is lehet, hogy az idén sem fog senki szolgáltatni a téren.

Czeglédi Gyula: a délelőtti bizottsági ülésen magam is azt kértem, hogy a lehető legrugalmasabban kezeljük ezt a projektet, az ajánlatok tekintetében, hogy a bíráló bizottságnak legyen szabadsága a tekintetben, ha jön egy komoly vállalkozó annak legyen prioritása, ha valaki akar és tud oda valami szépet csinálni minden elvárásunk szerint, legyen lehetősége öt vagy hat évre megkötni a szerződést. Ha ez nem működik, ne keljen újra pályáztatni, hanem akkor egy vagy két évre, rövid távú megoldásra is nyíljon meg a lehetőség még egy egyszerűbb megoldás mellett is, csak valami legyen a téren. Ez egy értékes, jó terület, vendéglátás szempontjából biztosan jól hasznosítható. Elképzelhető hogy pár év múlva pályázat útján akár a fürdő, akár az önkormányzat beruházást tud ott végezni, arra nem látok esélyt, hogy jelenleg az önkormányzat önerőből, saját forrásból építkezzen. Ennek egyébként technikai akadálya is van, mert a terület ebben a formában nem beépíthető, mert csak mobil eszköz helyezhető el rajta, tehát ezt a rendezési tervben módosítani kell, hogy beépíthető legyen.

Mester József: akkor célszerű lenne minél hamarabb elkezdeni a terület beépítésére irányuló engedélyezési eljárást, hogy legyen lehetőség építésre, ha lesz beruházó.

Harsányi István: van-e további kérdés? vélemény?- amennyiben nincs, kérem szavazzunk az elhangzott módosító javaslatról, aki támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) 1 tartózkodás (Dr. Sóvágó László) és ellenszavazat nélkül elfogadta a módosító javaslatot (a döntéshozatalban 5 fő vett részt) és - az elhangzottak alapján - a következő határozatot hozta:

**7/2022. (I. 26.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a gasztro tér hasznosítása kapcsán előterjesztés határozati javaslatának módosítását, és javasolja Hajdúszoboszló Város Önkormányzata Képviselő-testületének elfogadásra a pályázati felhívás további egyszerűsítését, a bérleti díj mértéke, a műszaki terv/látványterv bemutatása, városképi illeszkedés és a biztosított szolgáltatás színvonala értékelési szempontok megtartása mellett. A Bizottság javasolja a bérleti idő tartamát rugalmasan meghatározni.**

Határidő: 2022. január 27.

Felelős: bizottsági elnök

1. **napirend**

***Tájékoztatás az intézményekben (HKSZK, Bölcsőde) történt külső ellenőrzések eredményéről. (képviselő-testületi ülés 20. napirend)***

Harsányi István: van-e kiegészítés?

Dede Erika: a végleges jegyzőkönyv is megérkezett, és 7.481.000 Ft-ot kap pótlólagosan az önkormányzat a két feladatellátó szolgáltatóval kapcsolatosan. Önellenőrzést kértünk, és ezért kaptuk meg ezt a plusz normatívát. Én örülök, hogy ilyen jegyzőkönyv születhetik a Magyar Államkincstár által, a Magyar Bölcsődék Egyesülete, a szakma által. Örülök és gratulálok a két intézménynek.

Harsányi István: Van-e kérdés? vélemény?- amennyiben nincs, kérem szavazzunk. Aki Az előterjesztést támogatja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**8/2022. (I. 26.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága tudomásul veszi a Magyar Államkincstár HAJ-ÁHI/1571-10/2021. számú 19. számozott oldalt tartalmazó helyszíni ellenőrzésről szóló jegyzőkönyv tartalmát.**

Határidő: 2022. január 27.

Felelős: bizottsági elnök

A Pénzügyi és Gazdasági Bizottság 1425 órától zárt ülésen folytatta munkáját.

A Bizottság által tárgyalt képviselő-testületi előterjesztések a képviselő-testület 2022. január 27-ei nyílt üléséről készített jegyzőkönyv mellékletét képezik.

**K.m.f**

**Harsányi István Mester József**

***bizottsági elnök bizottsági tag***

**Balla Lászlóné**

***jegyzőkönyvvezető***